તાજેતરમાં લીંબડી પોલીસ સ્ટેશન ખાતે મારામારી તથા એટ્રોસીટીના ગુનામાં નાસતો ફરતો આરોપી પ્રકાશ ઉર્ફે જયદીપ પ્રભુદાસ દેસાની બાવાજી ઉવ. 27 રહે. ગોકુલનગર, સુરેન્દ્રનગર નવ માસ બાદ પકડાયો હતો. આરોપીની પૂછપરછમાં પોતે કોઈપણ ગુના આચરેલા નથી અને પોતે ક્યાંય પકડાયેલ નહિ હોવાની કબૂલાત કરી હતી જો કે આરોપી અંગે પોકેટ કોપ એપ્લિકેશનમાં સર્ચ કરાતા, તેણે આચરેલા ગુન્હાની સંપૂર્ણ વિગતો મળી આવી હતી. આરોપી પ્રકાશ ઉર્ફે જયદીપ પ્રભુદાસ દેસાની જાતે બાવાજીની પોકેટ્ટ કોપ એપ્લિકેશન મારફતે તપાસ કરાતા,તેણે નરોડા પોલીસ સ્ટેશન તેમજ નારણપુરા પોલીસ સ્ટેશન ખાતે લૂંટ, છેતરપિંડીના ગંભીર ગુંહાઓમાં સને 2015 ની સાલમાં તેમજ સુરત જિલ્લાના કોસંબા પોલીસ સ્ટેશન ખાતે લૂંટના ગુનામાં પકડાયો હતો. ઉપરાંત આરોપી વિરુદ્ધ CrPC 107, મુજબના અટકાયતી પગલાંની માહિતી પણ આંગળીના ટેરવે પોલીસને હાથ લાગી હતી.